สไปเดอร์-แมน: แบรนด์นิวเดย์

***สไปเดอร์-แมน: แบรนด์นิวเดย์*** () เป็นภาพยนตร์ซูเปอร์ฮีโรอเมริกันที่สร้างจากตัวละครสไปเดอร์-แมน ของมาร์เวลคอมิกส์ร่วมสร้างโดยโคลัมเบียพิกเจอส์ และ มาร์เวลสตูดิโอส์ และจัดจำหน่ายโดยโซนีพิกเจอส์รีลีสซิง ภาพยนตร์เรื่องนี้มีกำหนดเป็นภาพยนตร์เรื่องที่ 38 ในจักรวาลภาพยนตร์มาร์เวล (MCU) และเป็นภาพยนตร์เรื่องที่สี่ในชุดภาพยนตร์ ''สไปเดอร์-แมน'' ใน MCU ต่อจาก *[[สไปเดอร์แมน: โน เวย์ โฮม]]* (ค.ศ. 2021) กำกับโดย เดสติน แดเนียล เครตตัน จากบทภาพยนตร์โดย คริส แม็กเคนนา และ เอริก ซอมเมอร์ส นำแสดงโดย ทอม ฮอลแลนด์ ในบท ปีเตอร์ พาร์กเกอร์ / สไปเดอร์-แมน ร่วมกับ เซนดายา, เจค็อบ บาเทลอน, เซดี ซิงก์, ลิซา โคลอน-ซายาส์, จอน เบิร์นธัล, มาร์ก รัฟฟาโล, ไมเคิล มันดู, ทราเมลล์ ทิลแมน และ มาร์วิน โจนส์ ที่สาม

โซนีเริ่มพัฒนาภาพยนตร์ *สไปเดอร์-แมน* เรื่องที่สี่ในจักรวาลภาพยนตร์มาร์เวลตั้งแต่เดือนสิงหาคม ค.ศ. 2019 ควบคู่กับ *โนเวย์โฮม* โดยโปรดิวเซอร์ เอมี ปาสคาล เปิดเผยในเดือนพฤศจิกายน ค.ศ. 2021 ว่าภาพยนตร์เรื่องนี้ถูกวางให้เป็นภาคแรกในไตรภาคใหม่ที่นำแสดงโดยฮอลแลนด์ และเริ่มพัฒนาบทตั้งแต่เดือนธันวาคม ค.ศ. 2021 คริส แม็กเคนนา และ เอริก ซอมเมอร์ส กลับมาเขียนบทต่อจากภาคก่อนในเดือนกุมภาพันธ์ ค.ศ. 2023 เดสติน แดเนียล เครตตัน ได้รับการว่าจ้างให้มากำกับในเดือนตุลาคม ค.ศ. 2024 และชื่อเรื่องถูกประกาศในเดือนมีนาคม ค.ศ. 2025 การถ่ายทำเริ่มขึ้นในเดือนสิงหาคม ค.ศ. 2025 โดยมีการถ่ายทำในสถานที่จริงที่กลาสโกว์ สกอตแลนด์ และงานในสตูดิโอที่ ไพน์วูดสตูดิโอส์ ประเทศอังกฤษ

*สไปเดอร์-แมน: แบรนด์นิวเดย์* มีกำหนดเข้าฉายในสหรัฐอเมริกาในวันที่ 31 กรกฎาคม ค.ศ. 2026 เป็นส่วนหนึ่งของเฟสที่หกของจักรวาลภาพยนตร์มาร์เวล

## นักแสดง
* ทอม ฮอลแลนด์ แสดงเป็น ปีเตอร์ พาร์กเกอร์ / สไปเดอร์-แมน:อดีตสมาชิกอเวนเจอร์ส ผู้ได้รับพลังคล้ายแมงมุมหลังจากถูกแมงมุมกัมมันตรังสี กัด หลังจากมนตร์สะกดของดร. สตีเฟน สเตรนจ์ ในตอนท้ายของภาพยนตร์ *[[สไปเดอร์แมน: โน เวย์ โฮม]]* (ค.ศ. 2021) โลกทั้งใบลืมไปว่าเขาคือสไปเดอร์-แมน และตอนนี้เขามุ่งมั่นปกป้องนครนิวยอร์กจากอาชญากรรมระดับท้องถนน
* เซนดายา แสดงเป็น มิเชล "เอ็มเจ" โจนส์-วัตสัน: อดีตเพื่อนร่วมชั้นและแฟนเก่าของปีเตอร์
* เจค็อบ บาเทลอน แสดงเป็น เนด ลีดส์: อดีตเพื่อนสนิทของปีเตอร์
* เซดี ซิงก์
* ลิซา โคลอน-ซายาส์
* จอน เบิร์นธัล แสดงเป็น แฟรงก์ คาสเซิล / เดอะพันนิชเชอร์:มือปราบที่ต้องการต่อสู้กับโลกอาชญากรรมด้วยทุกวิถีทาง แม้ว่าผลลัพธ์จะถึงขั้นร้ายแรงก็ตาม โปรดิวเซอร์ เควิน ไฟกี กล่าวว่า ตัวละครนี้จะมี “โทนที่แตกต่าง” จากการปรากฏตัวก่อนหน้านี้ในจักรวาลภาพยนตร์มาร์เวล (MCU) เนื่องจากข้อจำกัดของเรตภาพยนตร์
* มาร์ก รัฟฟาโล แสดงเป็น บรูซ แบนเนอร์ / ฮัลค์: หนึ่งในผู้ก่อตั้งอเวนเจอร์สและนักวิทยาศาสตร์อัจฉริยะ ซึ่งกลายร่างเป็นอสูรเมื่อโกรธหรือถูกกระตุ้นอารมณ์อันเป็นผลจากรังสีแกมมา
* ไมเคิล มันดู แสดงเป็น แม็ก การ์แกน / สกอร์เปียน: อาชญากรที่ถูกสไปเดอร์-แมนจับกุมและถูกดำเนินคดีในภาพยนตร์ *[[สไปเดอร์แมน: โฮมคัมมิ่ง]]* (ค.ศ. 2017)
* ทราเมลล์ ทิลแมน
* มาร์วิน โจนส์ ที่สาม แสดงเป็น ลอนนี ลินคอล์น / ทอมบ์สโตน: อาชญากรผิวเผือก ผู้เป็นหัวหน้าแก๊ง มีผิวเกือบทำลายไม่ได้และมีพละกำลังเหนือมนุษย์

นอกจากนี้ ชาร์ลี ค็อกซ์ คาดว่าจะกลับมารับบทเดิมใน MCU คือ แมตต์ เมอร์ด็อก / เดียร์เดวิล ทนายตาบอดที่มีประสาทสัมผัสเหนือมนุษย์จากเฮลส์คิทเชน, นิวยอร์ก ผู้มีชีวิตสองด้านในฐานะศาลเตี้ยสวมหน้ากาก เขาเคยเป็นทนายของปีเตอร์ในเหตุการณ์ของ *โนเวย์โฮม*

## อ้างอิง

## แหล่งข้อมูลอื่น
* 

หมวดหมู่:ภาพยนตร์อเมริกันที่ออกฉายในปี พ.ศ. 2569
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:จักรวาลภาพยนตร์มาร์เวล
หมวดหมู่:ภาพยนตร์ไอ้แมงมุม